Forma patvirtinta

Lietuvos Respublikos Seimo kanclerio

2016 m. sausio 15 d. įsakymu

Nr. 400-ĮVK-8

**DUOMENŲ TEIKIMO TEISĖS AKTŲ INFORMACINEI SISTEMAI SUTARTIS**

Nr. \_\_\_\_\_\_\_\_\_\_\_\_\_

\_\_\_\_\_\_\_\_ m. \_\_\_\_\_\_\_\_\_\_\_\_\_\_\_ d.

Vilnius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – TEIKĖJAS), juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, buveinės adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ir Lietuvos Respublikos Seimo kanceliarija (toliau – VALDYTOJAS), juridinio asmens kodas 188605295, buveinės adresas: Gedimino pr. 53, Vilnius, atstovaujama Dokumentų departamento Teisės aktų registro skyriaus vedėjos Auksės Ruebens, veikiančios pagal Lietuvos Respublikos Seimo kanclerio 2016 m. sausio 15 d. įsakymu Nr. 400-ĮVK-8 „Dėl pavedimo pasirašyti sutartis“ suteiktus įgaliojimus, toliau TEIKĖJAS ir VALDYTOJAS kartu vadinami „Šalimis“, o atskirai – „Šalimi“, sudarė šią duomenų teikimo Teisės aktų informacinei sistemai sutartį (toliau – Sutartis):

**I. SUTARTIES DALYKAS**

1.1. Sutartis nustato TEIKĖJO ir VALDYTOJO santykius elektroniniu būdu teikiant ir priimant duomenis Teisės aktų informacinei sistemai (toliau – TAIS), įskaitant įstatymų ir kitų teisės aktų projektų rengimą ir derinimą elektroniniu būdu per TAIS.

**II. SUTARTIES TEISINIS PAGRINDAS**

2.1.Ši Sutartis sudaryta vadovaujantis:

2.1.1. Lietuvos Respublikos teisėkūros pagrindų įstatymu;

2.1.2. Lietuvos Respublikos valstybės informacinių išteklių valdymo įstatymu;

2.1.3. Lietuvos Respublikos Vyriausybės 1994 m. rugpjūčio 11 d. nutarimu Nr. 728 „Dėl Lietuvos Respublikos Vyriausybės darbo reglamento patvirtinimo“;

2.1.4. Lietuvos Respublikos teisės aktų informacinės sistemos nuostatais, patvirtintais Lietuvos Respublikos Seimo kanclerio 2008 m. spalio 24 d. įsakymu Nr. 400-ĮVK-343 „Dėl Teisės aktų informacinės sistemos nuostatų patvirtinimo“;

2.1.5. Teisės aktų projektų rengimo elektroniniu būdu tvarkos aprašu, patvirtintu Lietuvos Respublikos Seimo kanclerio 2013 m. gruodžio 30 d. įsakymu Nr. 400-ĮVK-389 „Dėl Teisės aktų projektų rengimo elektroniniu būdu tvarkos aprašo patvirtinimo“;

2.1.6. kitais teisės aktais, reglamentuojančiais TAIS veiklą.

**III. ŠALIŲ PAREIGOS IR TEISĖS**

3.1. TEIKĖJAS privalo:

3.1.1. užtikrinti, kad TEIKĖJO darbuotojai, prieš pradėdami dirbti su TAIS, susipažintų su TAIS nuostatais, TAIS naudojimo teisėkūrai tvarka ir laikytųsi šių teisės aktų reikalavimų;

3.1.2. paskirti ir įgalioti asmenis, atsakingus už duomenų teikimą TAIS, ir pateikti VALDYTOJUI Sutarties priede nurodytos formos Asmenų, atsakingų už duomenų teikimą TAIS (toliau – TAIS naudotojai), sąrašą;

3.1.3. užtikrinti TAIS darbo vietų funkcionavimą;

3.1.4. prireikus atnaujinti TEIKĖJO TAIS naudotojų sąrašą. Pasikeitus duomenims apie TEIKĖJO įgaliotus asmenis, nutraukus ar sustabdžius jiems suteiktus įgaliojimus arba suteikus įgaliojimus naujiems asmenims, ne vėliau kaip per 3 darbo dienas apie tai pranešti VALDYTOJUI elektroniniu paštu tais@lrs.lt, pateikiant naujos redakcijos TEIKĖJO TAIS naudotojų sąrašą;

3.1.5. užtikrinti TEIKĖJO TAIS duomenų autentiškumą, patikimumą, teisingumą, galimų klaidų ištaisymą;

3.1.6. sudaryti technologines galimybes tam įgaliojimus turintiems subjektams priimtus teisės aktus pasirašyti elektroniniu parašu;

3.1.7. informuoti VALDYTOJĄ apie įvykusius elektroninės informacijos saugos incidentus, susijusius su TAIS ir jų tyrimo rezultatus.

3.2. TEIKĖJO TAIS naudotojas privalo:

3.2.1. pastebėjęs technologines TAIS veikimo problemas, nedelsdamas apie tai pranešti VALDYTOJUI el. pašto adresu tais@lrs.lt. ir (arba) telefonu (8 5) 239 6999;

3.2.2. atsakyti už teikiamų duomenų teisingumą ir aktualumą;

3.2.3. užtikrinti, kad teikiami duomenys atitiktų Lietuvos Respublikos asmens duomenų teisinės apsaugos įstatymo reikalavimus.

3.3. VALDYTOJAS įsipareigoja:

3.3.1. pagal Sutarties priedo duomenis registruoti TEIKĖJO TAIS naudotojus;

3.3.2. suteikti TEIKĖJO TAIS naudotojams nuotolinę prieigą prie TAIS ir technologines galimybes elektroniniu būdu teikti TAIS duomenis;

3.3.3. sudaryti galimybę TEIKĖJO TAIS naudotojams tiesiogiai arba nuotoliniu būdu išmokti dirbti su TAIS, konsultuoti juos darbo su TAIS klausimais;

3.3.4. TEIKĖJO naudotojų asmens duomenis naudoti tik elektroninių duomenų teikimo TAIS tikslais;

3.3.5. parengti ir esant pakeitimams atnaujinti dokumentus bei metodinę medžiagą, skirtą darbui su TAIS;

3.3.6. apie pastebėtas pateiktų duomenų klaidas nedelsdamas informuoti TEIKĖJĄ.

3.4. jeigu TEIKĖJAS nesilaiko Sutarties šioje dalyje nustatytų pareigų, VALDYTOJAS turi teisę, be atskiro įspėjimo, sustabdyti TEIKĖJO TAIS naudotojo prisijungimą prie TAIS.

3.5. jeigu TEIKĖJO TAIS naudotojas neprisijungia prie TAIS daugiau kaip 90 kalendorinių dienų, VALDYTOJAS elektroniniu paštu įspėja TEIKĖJO TAIS naudotoją, kad, TEIKĖJO TAIS naudotojui neprisijungus dar 15 kalendorinių dienų, bus sustabdytas prisijungimas prie TAIS. Jeigu po įspėjimo per 15 kalendorinių dienų TEIKĖJO TAIS naudotojas neprisijungia prie TAIS, jam sustabdomas prisijungimas prie TAIS. Jeigu TEIKĖJO TAIS naudotojui sustabdomas prisijungimas prie TAIS, TEIKĖJAS turi teisę kreiptis į VALDYTOJĄ raštu ar elektroniniu dokumentu, kad TEIKĖJO TAIS naudotojui būtų vėl leista prisijungti prie TAIS.

3.6. Nė viena Šalis neturi teisės pavesti šią sutartį vykdyti tretiesiems asmenims.

3.7. VALDYTOJAS pasilieka teisę keisti TEIKĖJO naudotojo prisijungimo duomenis.

**IV. ŠALIŲ ATSAKOMYBĖ**

4.1. VALDYTOJAS neatsako už tai, kad dėl informacinių technologijų ar ryšių, nepriklausančių VALDYTOJUI, gedimų TEIKĖJO TAIS naudotojas negalės prisijungti prie TAIS arba kad dėl tokių gedimų bus prarasti ar iškraipyti duomenys jų pateikimo metu.

4.2. VALDYTOJAS neatsako už TEIKĖJO TAIS naudotojo (naudotojų) pateikto teisės akto projekto, jo lydimojo dokumento ar kitų dokumentų informacijos turinį.

4.3. Nė viena iš Šalių neatsako už įsipareigojimų neįvykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių. Įrodžius nenugalimos jėgos (*force majeure*) aplinkybes, Šalys vadovaujasi Lietuvos Respublikos civilinio kodekso nuostatomis, Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840, ir Nenugalimos jėgos (*force majeure*) aplinkybes liudijančių pažymų išdavimo tvarka, patvirtinta Lietuvos Respublikos Vyriausybės 1997 m. kovo 13 d. nutarimu Nr. 222.

**V. GINČŲ SPRENDIMO TVARKA**

5.1. Ginčai, kylantys dėl šios sutarties, sprendžiami Šalių susitarimu.

5.2. Nepavykus Šalims susitarti, ginčai sprendžiami Lietuvos Respublikos įstatymų nustatyta tvarka.

**VI. SUTARTIES GALIOJIMAS, NUTRAUKIMAS IR KEITIMAS**

6.1. Ši sutartis įsigalioja jos pasirašymo dieną. Jeigu Sutartis Šalių pasirašoma ne tą pačią dieną, ji įsigalioja tą dieną, kai ją pasirašo antroji Šalis.

6.2. Ši sutartis neterminuota.

6.3. Ši sutartis netenka galios Šalių susitarimu nutraukti Sutartį arba vienos iš Šalių iniciatyva prieš 10 (dešimt) kalendorinių dienų raštu ar elektroniniu dokumentu įspėjus kitą Šalį.

6.4. Šalims pakeitus ar papildžius šią sutartį, Sutarties pakeitimai ir papildymai tampa neatskiriama šios sutarties dalimi. Pasikeitus TEIKĖJO TAIS naudotojų sąrašui, susitarimas dėl Sutarties pakeitimo nesudaromas – naujos redakcijos TEIKĖJO TAIS naudotojų sąrašą pasirašo tik TEIKĖJAS ir pateikia jį VALDYTOJUI.

6.5. Bet kokie pakeitimai, susiję su vienos iš Šalių teisinio statuso, pavadinimo, buveinės adreso ar kitų rekvizitų pakeitimais ar patikslinimais, pranešami kitai Šaliai raštu arba elektroniniu dokumentu per 3 (tris) darbo dienas nuo pakeitimo dienos.

**VII. BAIGIAMOSIOS NUOSTATOS**

7.1. Sutarties priedas ,,Asmenų, atsakingų už duomenų teikimą Teisės aktų informacinei sistemai, sąrašo formos pavyzdys“ yra neatskiriama šios sutarties dalis.

7.2. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai.

**VIII. ŠALIŲ REKVIZITAI**

|  |  |
| --- | --- |
| TEIKĖJAS\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*įstaigos pavadinimas*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*adresas*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*atsiskaitomosios sąskaitos numeris*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*juridinio asmens kodas*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*PVM mokėtojo kodas*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*el. pašto adresas*) | VALDYTOJASLietuvos Respublikos Seimo kanceliarijaGedimino pr. 53, LT-01109 Vilniusa. s. LT237300010002457137„Swedbank“ AB Banko kodas 73000Juridinio asmens kodas 188605295PVM mokėtojo kodas LT886052917El. p. priim@lrs.lt |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*pareigos*) A. V. | Dokumentų departamento Teisės aktų registro skyriaus vedėja A. V. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*vardas ir pavardė*)\_\_\_\_\_\_\_\_\_\_\_\_\_\_\_\_\_\_\_\_\_\_\_(*parašas, jeigu nebus pasirašoma elektroniniu parašu*) | Auksė Ruebens\_\_\_\_\_\_\_\_\_\_\_\_\_\_\_\_\_\_\_\_\_\_\_(*parašas, jeigu nebus pasirašoma elektroniniu parašu*)“ |
|  |  |

|  |
| --- |
| Duomenų teikimo Teisės aktų informacinei sistemai sutarties Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_priedas  |

**(Asmenų, atsakingų už duomenų teikimą Teisės aktų informacinei sistemai, sąrašo formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*įstaigos pavadinimas*)

**ASMENŲ, ATSAKINGŲ UŽ DUOMENŲ TEIKIMĄ TEISĖS AKTŲ INFORMACINEI SISTEMAI,**

**SĄRAŠAS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(*data*)

**ASMENYS, ĮGALIOTI TEIKTI DUOMENIS TEISĖS AKTŲ INFORMACINEI SISTEMAI**

|  |  |  |  |  |  |
| --- | --- | --- | --- | --- | --- |
| **Vardas\*** | **Pavardė\*** | **Asmens kodas** | **Telefono numeris** | **El. pašto adresas** | **Data** |
| **nuo** | **iki \*\*** |
|  |  |  |  |  |  |  |

\* Pildyti tik didžiosiomis raidėmis.

\*\* Pildoma tik tuo atveju, jeigu darbuotojas yra sudaręs terminuotą darbo sutartį.

**ASMENYS, KURIEMS NUTRAUKIAMI ĮGALIOJIMAI TEIKTI DUOMENIS TEISĖS AKTŲ INFORMACINEI SISTEMAI**

|  |  |  |
| --- | --- | --- |
| **Vardas\*** | **Pavardė\*** | **Data nuo** |
|  |  |  |

teikėjas